Document ID: 31974R0468

Uredba Komisije (EGS) št. 468/74
z dne 26. februarja 1974
o spremembi Uredbe Komisije (EGS) št. 1767/68 o sistemu najnižjih cen za izvoz stebelnih gomoljev, čebulic in koreninskih gomoljev v tretje države
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št 234/68 [1] z dne 27. februarja 1968 o vzpostavitvi skupne ureditve trga za živo drevje in druge rastline, čebulice, korenine in podobno, rezano cvetje ter okrasno listje in zlasti člena 7(2) Uredbe,
ker člen 1(1) Uredbe Komisije (EGS) št. 1767/68 [2] z dne 6. novembra 1968 o sistemu najnižjih cen za izvoz stebelnih gomoljev, čebulic in koreninskih gomoljev v tretje države, kakor je bila nazadnje spremenjena z Uredbo (EGS) št. 688/72 [3], določa, da je treba najnižje izvozne cene vsako leto določiti najpozneje do 31. januarja, razen za begonije, gloksinije, gladiole, dalije in lilije, katerih najnižje izvozne cene je treba določiti najpozneje do 31. marca; ker mora v skladu z odstavkom 3 istega člena vsaka država članica vsako leto sporočiti vse potrebne podatke za oceno gibanj cen na mednarodnih trgih in za določitev najnižjih cen, in sicer za begonije, gloksinije, gladiole, dalije in lilije do 1. marca, za druge proizvode, ki jih zajema sistem najnižjih izvoznih cen, pa do 1. januarja;
ker sta se pridelovalna in prodajna sezona v zadnjih nekaj letih premaknili zaradi spremembe metod gojenja čebulic lilij; ker je v interesu proizvajalcev, trgovcev in kupcev, da se tudi datum za določitev najnižjih izvoznih cen premakne na 31. januar;
ker so ukrepi, predvideni s to uredbo, v skladu z mnenjem Upravljalnega odbora za živo drevjem in druge rastline, čebulice, korenine in podobno, rezano cvetje in okrasno listje,
SPREJELA NASLEDNJO UREDBO:
Člen 1
1. V členu 1(1) Uredbe (EGS) št. 1767/68 se črtata besedi "in lilije".
2. V odstavku 3 istega člena se črtata besedi "in lilije".
Člen 2
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. februarja 1974

Labels: 3
2
6